श्मशान रोड में सिर से सिर्फ आठ फीट ऊपर मौत के तार
चीरागोड़ाके श्मशान रोड में जमीन से महज आठ फीट की ऊंचाई पर बिजली के 440 वोल्ट के तार यहां के लोगों के सिर पर मौत बन कर झूल रहे हैं। तारों के बीच सेपरेटर नहीं हैं। इस वजह से वे हलकी-सी हवा चलने पर भी आपस में सट जाते हैं। इससे उनमें से चिनगारियां निकलने लगती हैं। इस कारण फ्यूज खराब होना, ट्रांसफाॅर्मर का फेज उड़ने आदि की समस्याएं आम हो गई हैं। शिकायत करने पर भी बिजली वितरण निगम के अफसर कोई कार्रवाई नहीं करते हैं। बहुत हुआ, तो इतना ही करते हैं कि फ्यूज उड़ने पर वे मरम्मत करा देते हैं। हालांकि जो मिस्त्री मरम्मत करने आता है, वह पहले स्थानीय लोगों से रुपए वसूलता है, उसके बाद ही वह तारों या ट्रांसफॉर्मर काे हाथ लगाता है। उनके इस गोरखधंधे की जानकारी तमाम अफसरों को है, लेकिन वे आंखें मूंदे रहते हैं।
तारों की वजह से बच्चों पर रखनी पड़ती है निगरानी
जमीनसे काफी करीब झूलते बिजली के तारों की वजह से मोहल्ले के बच्चे घरों में ही रहने को मजबूर हैं। उनके माता-पिता उन्हें इस डर से सड़क पर खेलने नहीं देते कि कहीं उछलने-कूदने में वे तारों को हाथ लगा दें। हवा चलने पर तारों से निकलती चिनगारियों से बचाए रखने के लिए भी लोग बच्चों को तारों के आसपास नहीं फटकने देते।
तारों की सिर्फ ऊंचाई ही कम नहीं है, बल्कि वे काफी पुराने और जर्जर भी हो चुके हैं। उनमें जगह-जगह जोड़ भी हैं। तारों के टूटने पर बिजलीकर्मी उन्हें बदलते नहीं, बल्कि जोड़ लगा देते हैं, चाहे जोड़ों की संख्या कितनी भी क्यों हाे जाए। स्थानीय लोग बताते हैं कि कुछ महीने पहले ही शॉट सर्किट से तार टूटकर गिर गए थे। उस समय भी जर्जर तारों को बदलने के बजाय बिजली वितरण के अफसरों ने दूसरे तार जोड़कर काम चला लिया था। तारों के पुराने होने की वजह से उनकी मोटाई भी काफी कम हो गई है। तारों की स्थिति देखकर ही हादसा होने की आशंका जताई जा सकती है।
^बिजली के तार अगर जर्जर हैं, तो उन्हें बदला जाएगा। उपभोक्ताओं की सुरक्षा में किसी भी प्रकार की कोताही नहीं की जाएगी। अगर कोई उपभोक्ताओं की शिकायतों को गंभीरता से नहीं लेता है, तो ऐसे कर्मियों पर कार्रवाई की जाएगी।\\\'\\\' -रवि प्रकाश, ईई, हीरापुर
तार हो चुके हैं जर्जर, टूटने पर भी बदला नहीं जाता, सिर्फ जोड़ लगा दिया जाता है
bho_Deva hin_Deva hin_Deva hin_Deva hin_Deva hin_Deva hin_Deva